《山癯为张信卿作用廉伯先生韵》
明代·吴俨

宦途谁忆北山薇，今日君知昨日非。忧在江湖人合瘦，战残声利体应肥。

饥肠满贮三千卷，空谷偏宜百结衣。门外落花深一尺，漫凭诗酒解愁围。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。